
ПРАТАКОЛ 
аб унясенні змяненняў у Дагавор аб Еўразійскім эканамічным саюзе ад 29 мая 2014 года
Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў Дагавор аб Еўразійскім эканамічным саюзе ад 29 мая 2014 года наступныя змяненні:
1) пункт 1 артыкула 28 дапоўніць абзацам наступнага зместу:
«Камісія зацвярджае метадалогію кваліфікацыі перашкод на ўнутраным рынку Саюза і прызнання бар’ераў і абмежаванняў ліквідаванымі.»;
2) дапоўніць артыкулам 1041 наступнага зместу:
«Артыкул 1041
Пераходныя палажэнні ў дачыненні да раздзела XXII
Палажэнне абзаца другога падпункта 2 пункта 29 Пратакола аб парадку рэгулявання закупак (дадатак № 25 да гэтага Дагавора) прымяняецца Рэспублікай Арменія па сканчэнні 2 гадоў з даты ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 г., падпісанага 28 ліпеня 2025 г.»;
3) у Пратаколе аб парадку залічэння і размеркавання сум увазных мытных пошлін (іншых пошлін, падаткаў і збораў, якія маюць эквівалентнае дзеянне), іх пералічэння ў даход бюджэтаў дзяржаў-членаў (дадатак № 5 да ўказанага Дагавора):
у абзацы першым пункта 40 слова «Нур-Султана» замяніць словам «Астаны»;
пункт 41 дапоўніць сказам наступнага зместу: «Камісія выкарыстоўвае ўказаную інфармацыю з мэтай рэалізацыі пункта 54 гэтага Пратакола.»;
раздзел V прызнаць страціўшым сілу;
4) пункт 3 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да ўказанага Дагавора) дапоўніць абзацам наступнага зместу:
«З мэтай забеспячэння аднастайнага падыходу ў дзяржавах-членах да прымянення палажэнняў тэхнічных рэгламентаў Саюза Камісіяй прадастаўляюцца тлумачэнні. Парадак прадастаўлення Камісіяй такіх тлумачэнняў вызначаецца Саветам Камісіі.»;
5) абзац сямнаццаты пункта 2 Пратакола аб правядзенні ўзгодненай палітыкі ў галіне забеспячэння адзінства вымярэнняў (дадатак № 10 да ўказанага Дагавора) выкласці ў наступнай рэдакцыі:
«стандартны ўзор» – матэрыял (рэчыва), дастаткова аднародны і стабільны ў дачыненні да пэўных уласцівасцей, значэнні якіх устаноўлены з паказчыкамі дакладнасці вымярэнняў і метралагічнай прасочвальнасцю, для таго каб выкарыстоўваць яго пры вымярэнні або пры ацэньванні якасных уласцівасцей у адпаведнасці з меркаваным прызначэннем;»;
6) у абзацы другім пункта 81 Пратакола аб гандлі паслугамі, заснаванні, дзейнасці і ажыццяўленні інвестыцый (дадатак № 16 да ўказанага Дагавора) словы «па стаўцы нацыянальнага міжбанкаўскага рынку па фактычна прадастаўленых крэдытах у доларах ЗША тэрмінам да 6 месяцаў» замяніць словамі «па камерцыйнай стаўцы, якая ўстанаўліваецца на рынкавай аснове», слова «LIBOR» замяніць словам «SOFR»;
7) у Пратаколе аб агульных прынцыпах і правілах канкурэнцыі (дадатак № 19 да ўказанага Дагавора):
абзац першы пункта 14 дапоўніць словамі «, у парадку, устаноўленым заканадаўствам той дзяржавы-члена, на тэрыторыі якой будзе ажыццяўляцца прымусовае выкананне такіх рашэнняў Камісіі»;
у пункце 17 словы «падпунктамі 1–5 пункта 16» замяніць словамі «пунктам 16»;
пункт 85 дапоўніць падпунктам 12 наступнага зместу:
«12) прадукцыя, якая пастаўляецца для дзяржаўных патрэб з мэтай забеспячэння абароны і бяспекі дзяржавы, у галіне ваенна-тэхнічнага супрацоўніцтва з замежнымі дзяржавамі ў адпаведнасці з міжнароднымі абавязацельствамі дзяржаў-членаў і заканадаўствам дзяржаў-членаў.»;
8) у Пратаколе аб агульным электраэнергетычным рынку Еўразійскага эканамічнага саюза (дадатак № 21 да ўказанага Дагавора):
абзац другі пункта 3 выкласці ў наступнай рэдакцыі:
«дагавор аб далучэнні» – дагавор, які заключаецца ў адпаведнасці з правіламі ўзаемнага гандлю электрычнай энергіяй на агульным электраэнергетычным рынку Саюза, які ўстанаўлівае ўзаемныя абавязацельствы паміж удзельнікам агульнага электраэнергетычнага рынку Саюза і інфраструктурнымі арганізацыямі агульнага электраэнергетычнага рынку Саюза, што забяспечваюць выкананне дагавораў куплі-продажу электрычнай энергіі на агульным электраэнергетычным рынку Саюза, у тым ліку па выніках цэнтралізаванага гандлю;»;
дапоўніць пунктам 111 наступнага зместу:
«111. Савет кіраўнікоў упаўнаважаных органаў дзяржаваў-членаў у сферы энергетыкі ажыццяўляе вызначаныя правіламі, што прымаюцца ў адпаведнасці з пунктамі 6–8 гэтага Пратакола, функцыі і паўнамоцтвы (правы і абавязкі) па кантролі за выкананнем рэгістратарам функцый (абавязкаў), прадугледжаных указанымі правіламі і дагаворам аб далучэнні.»;
пункт 21 дапоўніць падпунктам 31 наступнага зместу: 
«31) рэгістратар;»;
у пункце 35:
словы «і рэгламенты» выключыць;
дапоўніць абзацам наступнага зместу:
«Рэгламенты аператара (аператараў) цэнтралізаванага гандлю, якія ўстанаўліваюць патрабаванні да пэўнага віду цэнтралізаванага гандлю, прымаюцца адпаведным аператарам у выпадках, устаноўленых правіламі ўзаемнага гандлю электрычнай энергіяй.»;
дапоўніць раздзелам X1 наступнага зместу:
«X1. Рэгістратар
361. Правы і абавязкі (функцыі і паўнамоцтвы) рэгістратара ўстанаўліваюцца правіламі, якія прымаюцца ў адпаведнасці з пунктамі 6–8 гэтага Пратакола, і дагаворам аб далучэнні.
Прынцыпы вызначэння цаны (тарыфу) за паслугі рэгістратара ўстанаўліваюцца правіламі ўзаемнага гандлю электрычнай энергіяй.»;
9) Парадак ажыццяўлення транспартнага (аўтамабільнага) кантролю на знешняй граніцы Еўразійскага эканамічнага саюза (дадатак № 1 да дадатку № 24 да ўказанага Дагавора) дапоўніць пунктам 71 наступнага зместу:
«71. Дакументы, указаныя ў падпунктах 1–4 пункта 7 гэтага Парадку, афармляюцца ў выглядзе электроннага дакумента або дакумента на папяровым носьбіце.»;
10) у Пратаколе аб парадку рэгулявання закупак (дадатак № 25 да ўказанага Дагавора):
у пункце 2:
у абзацы другім словы «аб закупках» замяніць словамі 
«і дакументам, прадугледжаным падпунктам 2 пункта 29 гэтага Пратакола»;
абзац пяты выключыць;
абзац восьмы пункта 18 дапоўніць сказам наступнага зместу: «Дзяржавы-члены ўзаемна прызнаюць банкаўскія гарантыі для мэт закупак у адпаведнасці з міжнародным дагаворам у рамках Саюза.»;
пункт 28 выкласці ў наступнай рэдакцыі:
«28. Дзяржавы-члены па выніках закупкі спосабамі, указанымі ў абзацы восьмым пункта 4 гэтага Пратакола, забяспечваюць заключэнне дагавораў (кантрактаў) аб закупках і дадатковых пагадненняў да іх у выглядзе электроннага дакумента.»;
у пункце 29:
падпункт 2 выкласці ў наступнай рэдакцыі:
«2) публікацыі (размяшчэнні) на вэб-партале наступных інфармацыі і дакументаў (у тым ліку на рускай мове):
гадавы план закупак;
паведамленні аб правядзенні закупак, а таксама змяненні, якія ўносяцца ў такія паведамленні;
дакументацыя аб закупцы (пры наяўнасці), а таксама змяненні, якія ўносяцца ў такую дакументацыю;
праекты дагавораў (кантрактаў) аб закупках;
растлумачэнні дакументацыі аб закупцы (пры наяўнасці);
пратаколы, складзеныя ў працэсе закупкі;
звесткі аб выніку працэдуры закупкі;
звесткі аб дагаворах (кантрактах) аб закупках і дадатковых пагадненнях да такіх дагавораў;
звесткі аб выніку выканання дагавораў (кантрактаў) аб закупках;
звесткі аб паступленні скаргаў у орган дзяржавы-члена, які ажыццяўляе функцыі рэгулявання і (або) кантролю ў сферы закупак, аб іх змесце і рашэннях, прынятых па выніках разгляду скаргаў, аб прадпісаннях, выдадзеных такімі органамі;
рэестр нядобрасумленных пастаўшчыкоў;
нарматыўныя прававыя акты дзяржавы-члена ў сферы закупак;» ;
падпункт 3 выключыць;
у падпункце 4 словы «аб закупках у электронным фармаце і да электронных паслуг, звязаных з такімі закупкамі» замяніць словамі 
«і дакументам, прадугледжаным падпунктам 2 гэтага пункта, у электронным фармаце і да электронных паслуг, звязаных з закупкамі»;
падпункт 5 выкласці ў наступнай рэдакцыі:
«5) арганізацыі бесперашкоднага і бясплатнага доступу да інфармацыі і дакументаў, прадугледжаных падпунктам 2 гэтага пункта, якія публікуюцца (размяшчаюцца) на вэб-партале, а таксама забеспячэння максімальна шырокага пошуку звестак аб такіх інфармацыі і дакументах;» ;
у пераліку выпадкаў ажыццяўлення закупак з адной крыніцы або ў адзінага пастаўшчыка (выканаўцы, падрадчыка) (дадатак № 3 да ўказанага Пратакола):
[bookmark: _GoBack]пункт 20 дапоўніць словамі «, а таксама ў канкрэтнай юрыдычнай асобы (калектыву мастацкай творчасці) на выкананне танцавальных, музычных вакальных нумароў»;
пункт 23 пасля слова «аспірантаў» дапоўніць словамі 
«, удзельнікаў спартыўных, фізкультурных (спартыўна-масавых) мерапрыемстваў», пасля слова «стажыроўках,» дапоўніць словамі «спартыўных, фізкультурных (спартыўна-масавых) мерапрыемствах,»;
дапоўніць пунктамі 64 і 65 наступнага зместу:
«64. Закупка тавараў (работ, паслуг), якія набываюцца для ажыццяўлення параўнання, паверкі, каліброўкі дзяржаўных (нацыянальных) эталонаў адзінак велічынь і сродкаў вымярэнняў са складу дзяржаўных (нацыянальных) эталонаў.
65. Закупка стандартных узораў для выпрабавальных лабараторый, якія праводзяць даследаванні (выпрабаванні) і вымярэнні прадукцыі на адпаведнасць патрабаванням тэхнічных рэгламентаў Саюза.»;
у абзацы другім пункта 2 Пратакола аб адзіных правілах прадастаўлення прамысловых субсідый (дадатак № 28 да ўказанага Дагавора) і абзацы другім пункта 2 Пратакола аб мерах дзяржаўнай падтрымкі сельскай гаспадаркі (дадатак № 29 да ўказанага Дагавора) слова «Нур-Султан» замяніць словам «Астану».
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу.

Аформлена ў горадзе Маскве 28 ліпеня 2025 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

